b'\n_START_ARTICLE_\nMontserrat Vives i Malondro\n_START_SECTION_\nBiografia\n_START_PARAGRAPH_\nMontse Vives fou l\xe2\x80\x99autora d\xe2\x80\x99incomptables historietes per a l\xe2\x80\x99Editorial Bruguera, tot i que no sempre se la va acreditar com a tal. Com a guionista de continu\xc3\xaftat i substituci\xc3\xb3 de la casa va col\xc2\xb7laborar amb molts dels dibuixants habituals a les seves publicacions, per\xc3\xb2 tamb\xc3\xa9 va crear s\xc3\xa8ries pr\xc3\xb2pies com Angustio Vidal (dibuixada per Arturo Rojas de la C\xc3\xa1mara) o Junglito S\xc3\xa1nchez (amb dibuixos de Manuel Bre\xc3\xa1. Tamb\xc3\xa9 va participar en les s\xc3\xa8ries Heliotropo (il\xc2\xb7lustrada per Cubero), Pl\xc3\xa1cido Guerra (amb Juan Jos\xc3\xa9 Carb\xc3\xb3), La dinast\xc3\xada de los Rigod\xc3\xb3n (amb Mingo), Cucaracho i Tica y sus amigos (ambdues amb Tran) i Camelio Majareto i Deliranta Rococ\xc3\xb3 (ambdues amb Martz Schmidt), a m\xc3\xa9s de continuar amb Don Percebe y Basilio (amb Rojas de la C\xc3\xa1mara), iniciada per Armando Mat\xc3\xadas i Guiu._NEWLINE_A mitjans dels anys setanta va comen\xc3\xa7ar a dirigir revistes de la casa: Sacarino (1975), Super Sacarino (1975), Super Lily (1976), "Gina" (1978) i Esther (1981)._NEWLINE_Dins de les seves tasques a l\xe2\x80\x99editorial es va ocupar de diverses traduccions per a diferents publicacions de Bruguera._NEWLINE_Tamb\xc3\xa9 va ser ajudant de l\xe2\x80\x99editora Anna Maria Pal\xc3\xa9, a la qual va substituir com a directora de la popular Col\xc2\xb7lecci\xc3\xb3 Ol\xc3\xa9 quan aquesta va deixar l\'editorial._NEWLINE_Despr\xc3\xa9s de la desaparici\xc3\xb3 de Bruguera, va dirigir a partir de 1986 les revistes Bichos i Garibolo de Compa\xc3\xb1\xc3\xada General de Ediciones i va ser despr\xc3\xa9s representant de Forges.'